Source: https://www.riigiteataja.ee/akt/23953
Timestamp: 2019-05-21 21:04:18+00:00

Document:
Kontrollproovide võtmise kord ning kogused ja kontrollimise kord – Riigi Teataja
Kontrollproovide võtmise kord ning kogused ja kontrollimise kord
Kontrollproovide võtmise kord ning kogused ja kontrollimise kord1
Vastu võetud 28.03.2001 nr 107
RT I 2001, 32, 177
5. 02. 2002 nr 68 (RT I 2002, 18, 100), jõust. 16. 02. 2002
Määrus kehtestatakse «Aiandustoodete seaduse» (RT I 2000, 89, 579) § 72 lõike 3 alusel.
(1) Käesolev määrus reguleerib aiandustoodetest kontrollproovide võtmist aiandustoote kvaliteedi nõuetekohasuse kontrollimiseks vastavalt «Aiandustoodete seaduse» §-dele 13, 14 ja 15.
(2) Kontrollproovide võtmise õigus on Taimetoodangu Inspektsiooni ja Tarbijakaitseameti järelevalveametnikul vastavalt «Aiandustoodete seaduse» § 68 lõigetele 1 ja 2.
(3) Kontrollproovide võtmise õigus laieneb Taimetoodangu Inspektsiooni poolt volitatud isikule vastavalt «Aiandustoodete seaduse» § 72 lõikele 4.
(4) Kontrollproov võetakse kõikidest aiandustoodetest, millele «Aiandustoodete seaduse» § 11 lõike 1 alusel on kehtestatud kvaliteedinõuded ja mis kuuluvad Eesti kaupade nomenklatuuri järgmistesse kaubagruppidesse:
Grupp 07 – värske köögivili:
Valge peakapsas ja punane peakapsas
Kera-artišokid
magus ja mahe paprika
käharendiivia ja eskariool (Cichorium endivia)
Grupp 08 – värsked puuviljad ja marjad:
mandariinid (k.a tangeriinid ja satsumad); klementiinid, vilkingid ja sarnased tsitrushübriidid
0808 10 20 00,
0808 10 50 00,
virsikud ja nektariinid
Kiivid.
[RT I 2002, 18, 100 - jõust. 16. 02. 2002]
§2. Kontrollproovi võtmine
(1) Kontrollproov võetakse «Aiandustoodete seaduse» §-des 13, 14 ja 15 sätestatud ajal ja kohas.
(2) Kontrollproovi võtmine on aiandustoote kogusest või partiist teatava koguse ajutine eraldamine aiandustoote nõuetekohasuse kontrollimiseks. Aiandustooteid võetakse kontrollprooviks mitme üksikproovina juhusliku valiku teel.
(3) Üksikproov on aiandustoote kogusest või partiist eraldatud üksikpakend või ühest kohast eraldatud teatav kogus pakendamata aiandustoodet. Üksikproovid võetakse mitmest erinevast kohast ühesuguste omadustega aiandustoodetest.
(4) Üksikproovide võtmise kohad aiandustoodete kogusest või partiist määrab järelevalveametnik või selleks volitatud isik.
(5) Samaaegselt kontrollitava aiandustoote mitme koguse või partii puhul tehakse kindlaks, kas koguseid või partiisid on võimalik eristada märgistuse abil. Kui neid on võimalik eristada, võetakse proov igast kogusest või partiist eraldi. Kui neid ei ole võimalik eristada, võib kõiki koguseid või partiisid, mis on ühesugused tooteliigi, päritolumaa, ettevõtja, kvaliteediklassi ja vajaduse korral sordi või suuruse alusel, käsitada ühe koguse või partiina.
§3. Kontrollproovi kogus
(1) Kontrollproov moodustatakse kindlast hulgast aiandustoodete kogust või partiid esindavatest üksikproovidest.
(2) Üksikproovide arvu ja kontrollproovi koguse määrab järelevalveametnik või selleks volitatud isik. Kontrollproovi kogus peab olema piisav aiandustoote koguse või partii kõigile kehtestatud nõuetele vastavuse määramiseks. Kui puu- ja köögiviljad on suure massiga ehk üle 2 kg ühiku kohta, võetakse kontrollprooviks üksikproove vähemalt viis eksemplari.
(3) Koguse või partii teistkordsel kontrollimisel või järelkontrollimisel tuleb võtta kontrollproov vastavuses määruse lisas toodud kontrollproovide kogustega.
(4) Aiandustoote koguse või partii võib tunnistada mittenõuetekohaseks vaid siis, kui kontrollproovi kogus vastab määruse lisas toodud kontrollproovide kogustele.
§4. Vähendatud proov
Värske puu- ja köögivilja sisu kvaliteedi nõuetekohasuse kontrollimiseks võib kontrollproovist võtta vähendatud proove, kui selleks on põhjendatud vajadus. Vähendatud proov on kontrollproovist võetud esindav kogus, mis on piisav aiandustoote koguse või partii mõnele kindlale nõudele vastavuse kontrollimiseks. Vähendatud proovi kogus ei või ületada 10% kontrollproovist.
§5. Kontrollimise kord
(1) Aiandustoodete koguse või partii vastavust «Aiandustoodete seaduse» § 11 lõike 1 alusel kehtestatud nõuetele kontrollitakse kontrollproovi alusel ja selle kontrollimise tulemused laiendatakse kogusele või partiile, millest kontrollproov on võetud.
(2) Pakendi, pakendamise ning märgistuse ja aiandustoodete nõuetekohasust kontrollitakse visuaalselt. Kui aiandustoodete suurusele ja massile on kehtestatud nõudeid, siis lisandub visuaalsele kontrollile suuruse ja massi määramine selleks kohaste mõõtevahenditega.
(3) Nõuetele mittevastavuse kahtluse korral kontrollitakse aiandustoodete sisu vähendatud proovist.
(4) Kontrollimiseks pakitakse kontrollproov lahti. Aiandustoodet võib kontrollida seda lahti pakkimata, kui pakendi liik ja laad seda võimaldavad.
(5) Nõuetele mittevastavate aiandustoodete osa määratakse protsentides tükiarvu või massi suhtes. Massi määramiseks kasutatakse kolmanda täpsusklassi kaale.
(6) Aiandustoodete koguse või partii kontrollimise tulemused protokollitakse vastavuses «Aiandustoodete seaduse» §-ga 73. Nõuetekohasele aiandustoodete kogusele või partiile antakse välja kvaliteeditõend.
§6. Teistkordne kontroll ja järelkontroll
(1) Aiandustoote kogust või partiid võib teist korda kontrollida, kui ühe kontrollimise põhjal koguse või partii tunnistamine nõuetekohaseks on raskendatud.
(2) Aiandustoote kogust või partiid peab teist korda kontrollima, kui määruse lisas ettenähtud kogusest väiksem kontrollproov osutus nõuetele mittevastavaks.
(3) Teistkordseks kontrolliks võetakse kontrollproov vastavalt § 3 lõikele 3.
Teistkordse kontrolli lõpptulemustes arvestatakse mõlema kontrollimise tulemusi.
(4) Järelkontroll on nõuetele mittevastavaks tunnistatud koguse või partii vastavusse viimise järel tehtud kvaliteedi nõuetekohasuse määramine § 3 lõike 3 kohaselt võetud kontrollproovi alusel.
(5) Järelkontrolli tulemuste arvestamisel esialgse kontrollimise tulemusi arvesse ei võeta.
1 Euroopa Ühenduste Komisjoni määrus EMÜ/2251/92 (EÜT L 219, 4.08.1992, lk 9)
Vabariigi Valitsuse 28. märtsi 2001. a määruse nr 107 «Kontrollproovide võtmise kord ning kogused ja kontrollimise kord»
PAKENDATUD JA PAKENDAMATA AIANDUSTOODETEST TEISTKORDSEL JA JÄRELKONTROLLIL VÕETAVATE KONTROLLPROOVIDE VÄHIMAD KOGUSED
Pakendatud aiandustoodete partii
Pakendamata aiandustoodete koguse või partii
pakendite arv, tk
üksikproovide vähim arv, tk
mass või tükiarv, kg või tk
üksikproovi vähim kogus, kg või tk
101 kuni 300
101 kuni 500
301 kuni 500
vähemalt 15
vähemalt 100

References: § 72
 § 68
 § 72
 § 11

§2

§3

§4

§5
 § 11

§6
 § 3
 § 3